હવે આ ઘટનાને સમજવા માટે વણઝારાએ જે આરોપ મુક્યો કે ગુજરાત પોલીસની આંતરિક ખટપટ કારણભુત છે તો તે સમજવી પડશે. 2001 પહેલા ગુજરાતમાં જે પણ રાજ્ય સરકારો આવી તે પોતાના માનીતા આઈએએસ અને આઈપીએસ અધિકારીઓને સારી જગ્યાઓ ઉપર ગોઠવતી રહી. જે પસંદ ન્હોતા તેમને નોનએક્ઝિટ્યુટિવ જગ્યા ઉપર મુકી દેવામાં આવતા હતા. આ સરકારી અધિકારીઓ માટે સહજ ઘટના છે. પરંતુ 2002 પછીનો ઘટનાક્રમ બદલાયો, જે સનદી અને પોલીસ અધિકારીઓ પસંદ હતા તેમને સારી જગ્યાઓ તો મળી પણ જે પસંદ ન્હોતો તેવા અધિકારીઓને સાઈડ પોસ્ટીંગ આપવાની સાથે તેમની સામે જુના કેસો શોધી નવા કેસો ઉભા કરી તેમને પરેશાન કરવાની શરૂઆત કરવામાં આવી હતી.